polyglot-tagger/wikipedia-language-snippets-filtered huggingface dataset:
Nom lëtzebuergeschen Doktorat an dem prakteschen Examen zum Schlus vum Stage, wou hie besonnesch an de Fächer Philosophie a Latäi gepréift gi war , war hien d'éischt zwee Joer laang Repetent an duerno, bis 1920, an der Haaptsaach Geschichtsprofesser am Kolléisch an och op de Cours supérieurs.
Revolutionär war, datt den Celsius virgeschloen hat, si als universell Skala ze benotzen, fir Temperaturen an der ganzer Welt ze vergläichen: Am Géigesaz zu anere Fuerscher notéiert hien déi genee Bestëmmunge vu Fixpunkten an och de Loftdrock a leet genee Miessbedingunge fest.
De Mound gouf am Kader vun engem Programm fir d'Ermëttlung vun der Heefegkeet vu Méifachsystemer am baussenzegen Deel vum Sonnesystem mat der HST-Kamera vum Hubble-Weltraumteleskop entdeckt an der Ëffentlechkeet de 15. Februar 2006 matgedeelt.
De Perihel vum Klengplanéit läit bei 17,53 AE an ass domat bannenzeg vun der Uranus-Bunn, den Aphel dogéint ass bei 58,6 AE an domat wäit baussenzeg vun der Plutobunn – Den 2002 CR46 kräizt bei sengem Ëmlaf vun 234,88 Joer d'Bunne vun dräi Planéiten.
D'Zuel vun de Stären an deem System gëtt op 250 Milliarde geschat, wat am Verglach zu eiser Mëllechstrooss een e bësselche méi klenge Wäert ass. Den M81 gëtt heiansdo zu Éiere vun hirem Entdecker och Bode-Galaxis genannt, well si am Joer 1774 vum Johann Elert Bode entdeckt gouf.
Den M81 huet eng visuell Magnitude vu +6,90 mag. A senger Géigend ass déi e bëssche méi liichtschwaach Spiralgalaxis M82, déi nëmmen 150.000 Liichtjoer ewech ass. Dës zwou Galaxië bilden de Kär vun der M81-Galaxiëgrupp, déi eng echt physikalesch Grupp bilden, an zu den noosten Nopere vun eiser Lokaler Grupp zielen.
Jiddweree vun den Haaptstäre gëtt och nees vun engem liichtschwaache Begleeder ëmkreest, deen allerdéngs net mat engem Teleskop ze gesinn ass, an nëmme spektroskopesch noweisbar ass. Déi dräi Haaptstäre kënne mat engem klengen Teleskop gesi ginn.
Ënner dem Androck vun den Impressionnisten Henri de Toulouse-Lautrec, Paul Gauguin souwéi vu japaneschen Holzschnëtte goufen d'Liicht an d'Faarwe vu senge Biller ëmmer méi hell an hien huet sech och mat der Landschaftsmolerei an den Nature morte befaasst.
Am Ufank vum 17. Joerhonnert hat de Johannes Kepler bei der Analys vun der Marsbunn erkannt, datt déi Ëmlafbunn eng Ellips ass. Dat selwecht gëllt fir all Himmelskierper, déi sech ëm d'Sonn beweegen a kengen anere Kräften, wéi z. B. dem Sonnewand, ausgesat sinn.
Well d'Habsburger an der Gëllener Bulle net am Krees vun de Kurfürste berécksichteg goufen, huet den Herzog Rudolf IV. 1358/59 eng Fälschung an Optrag ginn, de Privilegium Maius, an deem hien den Äerzherzogstitel, dee spéider fir d'Habsburger charakteristesch gouf, fir sech beusprocht huet.
Dat huet am Fréijoer 1832 dozou gefouert, datt et zu enger Seenescheedenentzündung koum, wéinst där de Schumann vun engem Dokter bei deen anere Scharlatan gelaf ass. 1834 huet hie sech missen domat offannen, datt de rietse Mëttelfanger geläämt blouf.
Den Haaptspigel hat 72 Zoll am Duerchmiesser an hat eng Brennwäit vu 16 m. Dësen Teleskop huet sech duerch eng, fir déi deemoleg Zäit, immens héich Liichtstäerkt ausgezeechent an huet séier de Spëtznumm "Leviathan of Parsonstown" kritt.
Well de Lord Rosse – anescht wéi de Wilhelm Herschel – net un een Universum dat sech géif developpéieren, gegleeft huet, huet hien no Beweiser gesicht, datt déi niwweleg Flecken, aus deene sech, sou den Herschel, Stären entwéckelen, tatsächlech aus ville klenge Stäre bestinn.
D'Fro konnt eréischt spéider mat Hëllef vu Spektralanalyse gekläert ginn: den Orionniwwel ass als Emissiounsniwwel en echte Gasniwwel, d'Liicht vun de Galaxië kënnt awer vu Stären. Zu dësem Resultat war scho säi Jong Laurence komm, nodeem hie mat dem 36-Zoll-Teleskop 11 Niwwelspektre visuell ënnersicht hat.)
An der Séance académique vum 18. Abrëll 1989, bei där héich Vertrieder vun den deemolege Muechten, déi 1839 de Londoner Vertrag ënnerschriwwen hunn, present waren, huet de Gilbert Trausch als eenzegen, nieft dem Premierminister Jacques Santer an dem UN-Generalsekretär Javier Perez de Cuellar, d'Wuert ergraff.
Hien huet eng Hellewull Artikele geschriwwen, déi a Geschichtszäitschrëften an och an der Wochen- oder Dagespress erauskoumen, ass Auteur, respektiv Editeur, Direkter oder Co-Auteur, vun enger ganzer Rëtsch vu Bicher an huet vill Préfacë vu geschichtleche Studie verfaasst.
An dësem vu Mënschenhand geschaafte Liewensraum mat sengen typesche Charakteristike vun intensiver Sonnenastrahlung, wéinege Waasserreserven a groussen Temperaturënnerscheeder tëscht Dag an Nuecht, fannen zum Beispill Asselen, Schlaangen, Spannen, den décke Schleek , Feieromes awer och Vullen an de ville Splécken a Lächer e Refuge.
Dréchemauere si fréier dacks a Wäibaugebidder fir d'Stabiliséierung vun den Terrassen an de Bänkewéngerte gebaut ginn an hunn d'Drauwe beim zeideg ginn, duerch d'Hëtzt déi se daagsiwwer gespäichert hunn an nuets un d'Riewen ofginn hunn, ënnerstëtzt.
D'Krichsjoren huet hie bei de 1ers Lanciers de Spa als Zaldot ugefaangen an huet sech bedéngt duerch déi séier Kapitulatioun vun der belscher Arméi an deem Duercherneen deen do entstanen ass, mat 6 aner Zaldotekolleegen zu Fouss wärend 14 Deeg bis op Rouen duerchgeschloen.
Den Alphonse huet seng Primärschoul zu Seraing gemaach a huet mat 15 Joer eng Léier an der Konfektiounsbranche ugefaange bei den deemolege Konfektiounsatelieren- a Geschäfter La Ville de Paris, wou hie wärend 10 Joer an de Geschäfter zu Seraing an zu Jemeppe geléiert a geschafft huet.
An der Tëschenzäit huet den Alphonse, dee mat 12 Joer ugefaangen huet mat Molen, Unterrecht zu Léck op der Académie des Beaux Arts geholl an huet do am Joer 1935 een éischte Präis gemaach, deen hien och sollt vun der Kinnigin iwwerreecht kréien, wat awer duerch den trageschen Doud vun dëser just virun der Präisverdeelung net sou geschitt ass.
Schwaach Schleefen an Äerm an déiwen optesche Fotoen nieft der eigentlecher Galaxis loossen unhuelen, datt si duerch Fusioun vun zwou Galaxien entstanen ass. Als aussergewéinlech gouf den Arp 220 an den 1980er duerch Miessunge vum Infraroutteleskop IRAS erkannt.
Déi al Kierch, vun där den Tuerm bei der neier Kierch iwwerholl gouf, war dem hellege Péitrus geweit, wärend déi nei, haiteg Kierch den hellege Péitrus a Paulus geweit ass. Hir Statue sti lénks, respektiv riets vum Chouer, si stamen aus dem Klouschter Mariendall.
D'Figur an der Mëtt stäipt sech op eng Bibel an denkt iwwer de Glawen no; déi op de lénkser Säit huet an hirer rietser Hand e Geldbeidel a mat hirer lénkser heescht se, deen drëtte Putt faalt d'Hänn a riicht de Bléck an d'Luucht.
Déi ursprénglech Bezeechnung „Plutone“ fir eng nei Ënnerklass vun Zwergplanéiten, déi op der anerer Säit vum Neptun ëm d'Sonn lafen, ass virun allem an der Gemeng vun de Geofuerscher, déi de Begrëff schonn anerwäiteg gebraucht hunn ), op Widdersproch gestouss a gouf verworf.
Als Zwergplanéit zielen am Sonnesystem déi Himmelskierper, déi op enger Ëmlafbunn ëm d'Sonn sinn a genuch Mass hunn, datt déi eege Gravitatioun si zu enger bal kugelfërmeger Gestalt zesummenzitt , déi awer am Ënnerscheed zu de Planéiten hir Ëmlafbunn net vun aneren Objeten fräigeraumt hunn.
D'Departement Vosges gehéiert zu der Regioun Grand Est, ronderëm leien d'Departementer Meuse a Meurthe-et-Moselle am Norden, Bas-Rhin an Haut-Rhin am Osten, den Territoire de Belfort an d'Haute-Saône am Süden an Haute-Marne am Westen.
De Karl Martell oder Charles Martel "den Hummer", gebuer den 23. August 686 zu Herstal a gestuerwen den 22. Oktober 741 zu Quierzy-sur-Oise, war e fränkeschen Hausmeier aus dem Geschlecht vun den Arnulfinger, vu senger Groussmamm hirer Säit hier aus deem vun de Pippiniden, dat duerno, no him, "Karolenger" genannt gouf.
Bedéngt duerch déi wéineg Mass, geschitt an engem rouden Zwerg nëmmen eng kleng Ëmwandlung vu Waasserstoff an Helium , an dofir d'Uewerflächentemperatur nëmmen tëscht 2200 an 3800 Kelvin läit d'Sonn huet ongeféier 5800 Kelvin) a bal nëmme laangwelleg Stralung mat schwaacher Intensitéit emittéiert gëtt.
De Pippin de Jonken , deen déi effektiv Muecht ausgeüübt huet an dofir selwer Kinnek wollt ginn, deen awer net aus der kinneklecher Sipp oder Groussfamill war, huet déi al heednesch Opfaassung vum Sippenheil iergendwéi mussen iwwerwannen: no dëser Opfaassung konnt nëmmen een aus der Kinneksfamill d'Vollek glécklech am Fridde wéi am Krich uféieren.
Dee bekanntste Vertrieder vun der Dynastie vun de Karolenger, de Karel de Groussen, Jong vum Pippin dem Jonken, gëllt als den Erneierer vum réimesche Keesertum am Westen , nodeems de Poopst Leo III. hien, e wéineg iwwerraschend, wärend engem Openthalt zu Roum, de 25. Dezember 800 zum Keeser gesalbt a gekréint huet.
Pippin a Charles II. „de Plakkapp“ a verschiddene Koalitioune sech géint hire Papp erhuewen a sech géigesäiteg bekämpft, woubäi allerdéngs de Rang vum Keeser, deen de Lothar zanter 817 als Matkeeser vu sengem Papp hat, ni a Fro gestallt gouf.
D'Juegd gouf haaptsächlech fir d'Beschafe vu Liewensmëttele bedriwwen an huet nieft Fleesch och wäertvoll Nieweprodukter geliwwert wéi Schanke fir Geschier, Fluten oder Konschtwierker a Pelzer fir Gezei, Schong, Decken, Zelter oder Täschen, Seene fir ze bitzen a fir Béi.
Wéinst senge gudde Sproochkenntnesser – de Peters huet ausser villen europäesche Sproochen och Algriichesch, Latäin, Hebräesch, Arabesch, Persesch an Tierkesch geschwat – gouf hien de wëssenschaftleche Beroder vum Reshid Pascha, dem Grousswesir vum Sultan Mejid II.
Grond fir déi Prozedur war den Ëmstand, datt mat der kugelfërmeger Landekapsel nëmme ballistesch Landunge konnte gemaach ginn, wat fir de Raumfuerer Belaaschtunge bis 10 g bedeit huet an et schwéier war, d'Landekapsel virum Opschlag ofzebremsen.
D'Wostok-Raumschëff bestoung aus zwee Haaptelementer: der kugelfërmeger Landekapsel fir de jeeweilege Raumfuerer inklusiv déi erfuerderlech Steierungsdeeler souwéi engem ugrenzenden duebelkegelege Geschierdeel , deen d'Bremsdreifwierk mat dem Dreifstoff dran hat.
Doriwwer eraus beschäftegt hie sech och mat der Observatioun vu Verännerleche Stären, woubäi hien den déifrouden, variabele Stär R Leporis am Stärebild Lepus souwéi d'Verännerlechkeet vum Stär Cephei am Stärebild Cepheus entdeckt.
Der General Electric hir Juristen hunn alles duerch dat rengst Sift goe gelooss, FN huet guer keng Informatioun krut dees de Lizenzaccord war ënnerschriwwen, a General Electrics war drop beduecht fir datt si nëmme keng Responsabilitéit konnten zougeschoustert kréien, bei de Motoren, déi ënner hirer Lizenz bei FN gebaut goufen.
Eng eenzeg Waff , de Karabiner mat der Nummer BAR 1.000.000, déi vum Haaptciseleur vun FN dem Dany Matagne perséinlech gravéiert gouf, an op Basis vum BAR MK1 Kaliber.300WM gebaut gouf, ass iwwer eng Stee un där just agreéiert Armuriere konnten deelhuele verkaaft ginn.
An der Zäit, wéi FN nach ëmmer mat General Electrics wéinst der Lizenz verhandelt huet, war de Kontrakt tëscht General Electrics an der däitscher Regierung fir d'Fabrikatioun vun enger Partie vun de Motore bei BMW schonn ënnerschriwwen, wat mat sech bruecht huet, datt déi schonn d'Pläng haten a konnten ufänke mat produzéieren.
Duerch d'Aféiere vun der Fotografie klëmmt d'Zuel vun de bekannte Verännerleche staark, an a Verbindung mat der Stärespektroskopie gëtt d'Méiglechkeet geschaf, dem physikalesche Verständnes fir d'Ursaache vun den Hellegkeetsännerunge vu verännerleche Stäre méi no ze kommen.
Engersäits hunn d'Observatiounen an de Fortschrëtt d'Wëssen iwwer verännerlech Stären enorm verbessert, anerersäits ass et ganz komplizéiert ginn, eng sënnvoll allgemeng gëlteg Definitioun ze fannen, fir verännerlech Stäre vun den onverännerlechen ofzegrenzen:
Déi gréisst Musekszeitunge vun iwwerall op der Äerd hu sech em se gerappt, Dausende vu T-Shirten a verschidden aner Merchandise goufen iwwer all op der Welt verkaaft a fir déi éischt Kéier gouf ee vun hiren Optrëtter bei MTV: TRL Live iwwerdroen, wou se mat enger Police-Eskort hu missen higefouert ginn, fir duerch d'Fans duerchzekommen.
Zwar war d'Iddi vun der Deelung, datt d'Räich als Ganzt sollt preservéiert ginn a just d'Muecht bannent de Bridder vun enger Famill sollt opgedeelt sinn; an der Praxis war et awer sou, datt déi Deeler vum Räich net méi op Dauer zesummekomm sinn.
Wéi si schwanger ginn ass, huet en Orakel vun der Gaia hir gesot, datt d'Kand e Meedche wir a wann d'Metis nach eng Kéier schwanger géif ginn, géif si e Jong kréien, deen den Zeus geneesou vum Troun stousse géif, wéi den Zeus et mam Kronos, an de Kronos et mam Uranos gemaach hat.
Nom Doud vum Keeser Louis dem Frommen 840 an der zesumme mam Ludwig dem Däitschen errongener Victoire iwwer hiren eelste Brudder Lothaire I. an der Schluecht vu Fontenoy 841 ass am Traité vu Verdun 843 dee westlechen Drëttel vum Räich, vun de Pyrenäen bis bei d'Schelde un de Charles gefall.
deen Herrscher vum nërdlechen Drëttel vum Mëttelräich war, dat 855 vum Lothaire I. gedeelt gi war a Lotharingien genannt gouf, huet e probéiert, deem säi ganzt Gebitt z'annexéieren, huet et awer 870 am Traité vu Meerssen misse mam Ludwig dem Däitschen deelen.
De Søren Kierkegaard war dat siwent Kand vun engem räiche Wollhändler, dem Michael Petersen Kierkegaard , dee selwer aus aarme Verhältnesser koum, sech eropgeschafft hat an no sengem Doud dem Søren sou e grousst Verméigen hannerlooss hat, datt dee säi ganzt Liewen ganz gutt dovu liewe konnt.
Am Teleskop weist sech hire Charakter als Galaxis, déi aus Stären, Niwwelen, Stärekéip an aner astronomeschen Himmelskierper zesummegesat ass. No der Mëllechstrooss , dem Andromedaniwwel an dem Dräiecksniwwel ass déi Grouss Magellanesch Wollek, déi véiertgréisst Galaxis vun der Lokaler Grupp.
E Satellit ass an der Raumfaart e kënschtleche Raumfluchkierper, deen en Himmelskierper – wéi e Planéit oder e Mound – op enger elliptescher oder kreesfërmeger Ëmlafbunn fir d'Erfëllung vu wëssenschaftlechen, kommerziellen oder militäreschen Zwecker, ëmkreest.
De Paul Christian Lauterbur, gebuer de 6. Mee 1929, gestuerwen de 27. Mäerz 2007, war en US-amerikanesche Cheemiker a Radiolog, deen 2003 zesumme mam Peter Mansfield den Nobelpräis fir Physiologie a Medezin kritt huet, fir seng Aarbechten, déi d'Entwécklung vun der Magnéitresonanztomographie erméiglecht hunn.
Déi Virstellung kann awer nëmme schwéier déi kleng Rotatioun vu villen elliptesche Galaxien erklären, an et verdréit sech net gutt mat enger Grondmeenung vun der haiteger Kosmologie, datt nämlech d'Strukture wéi d'Galaxien duerch Verschmëlze vu klengen Eenheeten entstane sinn.
Zanter de spéiden 1990er weisen Observatiounen ëmmer méi däitlech, datt am Zentrum vun all elliptescher Galaxis an an all Bulge vun enger Spiralgalaxis e Schwaarzt Lach ze fannen ass, dat e puer Promille vun der Mass vun elliptesche Galaxien, souwéi vu Bulgen huet.
mam Zürcher Kammerorchester, mam WDR Rundfunkorchester Köln, der Camerata Megaron Athen, dem Orchestre Philharmonique du Luxembourg, dem Orchestre de Chambre du Luxembourg, United Instruments of Lucilin, dem Deutsches Kammerorchester Berlin, der Neue Philharmonie Frankfurt an der Junge Norddeutsche Philharmonie.
Bis 1994 war de Staatsrot och nach eppes wéi en iewescht Geriicht, mä en Urteel vum Europäesche Geriichtshaff fir Mënscherechter an der Affär Procola huet festgestallt, datt dëst net mat den demokratesche Prinzipie vun der Gewaltendeelung kompatibel wier.
De Palomar-Observatoire ass en Observatoire, dee virun allem duerch säi 5-Meter-Spigelteleskop, dem Hale-Teleskop, bekannt ass. E steet op der Spëtzt vum 1.706 Meter héije Palomar Mountain zirka 80 Kilometer nordëstlech vu San Diego a Kalifornien.
Mykener gëllt och als Bezeechnung vun der griichescher Uewerschicht vun den Hellenen, déi den Homer Achaier nennt, an déi sech um griichesche Festland néiergelooss haten, a vill minoesch Kulturundeeler, warscheinlech vu Kreta an der Egäis, matbruecht haten.
Méiglecherweis am Géigesaz zu der minoescher Kultur, an där de Fridden ënner enger zentraler Autoritéit ofgeséchert gouf, war d'mykenesch Zivilisatioun vun onofhängege Stied wéi z. B. Korinth, Pylos, Tiryns, Theben oder Mykene charakteriséiert.
Wärend fréier als Ursaach d'Doresch Wanderung ugeholl gouf, ginn haut multikausal Zesummenhäng verantwortlech gemaach: Ausfall vun den Handelspartner am Osten, wat zu Wirtschaftskrise gefouert huet, Kricher tëscht de mykeneschen Zentren, Naturkatastrophen , Opstänn asw.
Zu de wichtegsten Zeie vun de Mykener gehéieren och Gold-Schmuckdeeler an Ornamenter , déi den Heinrich Schliemann fonnt huet, an déi haut gréisstendeels am Nationalen Archeologesche Musée vun Athen ze fanne sinn, an déi typesch fir Kulten aus der spéider Bronzezäit sinn.
Déi spéider minoesch Period vu Kreta fält an de selwechten Zäitraum mam Opstig vun der éischter grousser Zivilisatioun vun der Bronzezäit vum griichesche Festland, der Mykenescher Kultur , déi hiren Héichpunkt tëscht 1400 an 1200 v. Chr. erreecht huet.
Ufanks vun den 1970er Joren hat de Club du sou e gudde Ruff zu Lëtzebuerg an an der Grenzregioun, datt en e wichtege Fournisseur fir bekannt Aquaristikfirmen, wéi SERA, TETRA an EHEIM am ganze Benelux-Raum hätt kënne ginn, mä well den Aquariumsclub no senge Statuten eng A.s.b.l. ass, konnt en déi Roll net akzeptéieren.
2001 Andreas Acrivos, Francisco J. Ayala, George Fletcher Bass, Mario Capecchi, Marvin L. Cohen, Ernest R. Davidson, Raymond Davis junior, Ann M. Graybiel, Charles David Keeling, Gene Likens, Victor Almon McKusick, C. R. Rao, Gabor A. Somorjai, Elias Stein, Harold Elliot Varmus
1991 Mary Ellen Avery, Ronald Breslow, Alberto Calderón, Gertrude Belle Elion, George H. Heilmeier, Dudley R. Herschbach, George Evelyn Hutchinson, Elvin A. Kabat, Robert W. Kates, Luna Leopold, Salvador Edward Luria, Paul A. Marks, George A. Miller, Arthur L. Schawlow, Glenn Theodore Seaborg, Folke K. Skoog, Guyford Stever, Edward C. Stone, Steven Weinberg, Paul Charles Zamecnik
1990 Baruj Benacerraf, Elkan R. Blout, Herbert W. Boyer, George F. Carrier, Allan McLeod Cormack, Mildred Dresselhaus, Karl A. Folkers, Nick Holonyak, Leonid Hurwicz, Stephen Cole Kleene, Daniel E. Koshland, Edward B. Lewis, John McCarthy, Edwin Mattison McMillan, David G. Nathan, Robert Pound, Roger Revelle, John D. Roberts, Patrick Suppes, Edward Donnall Thomas
1989 Arnold Orville Beckman, Richard B. Bernstein, Melvin Calvin, Harry George Drickamer, Katherine Esau, Herbert Grier, Viktor Hamburger, Samuel Karlin, Philip Leder, Joshua Lederberg, Saunders Mac Lane, Rudolph Arthur Marcus, Harden M. McConnell, Eugene N. Parker, Robert P. Sharp, Donald Spencer, Roger Sperry, Henry Stommel, Harland G. Wood
1987 Philip Hauge Abelson, Anne Anastasi, Robert B. Bird, Raoul Bott, Michael Ellis DeBakey, Theodor O. Diener, Harry Eagle, Walter Elsasser, Michael Freedman, William S. Johnson, Har Gobind Khorana, Paul Christian Lauterbur, Rita Levi-Montalcini, George Pake, H. Bolton Seed, George Stigler, Walter H. Stockmayer, Max Tishler, James van Allen, Ernst Weber
1986 Solomon J. Buchsbaum, Stanley Cohen, Horace R. Crane, Herman Feshbach, Harry Gray, Donald Henderson, Robert Hofstadter, Peter Lax, Yuan T. Lee, Hans Wolfgang Liepmann, Tung-Yen Lin, Carl S. Marvel, Vernon Mountcastle, Bernard M. Oliver, George Emil Palade, Herbert Simon, Joan Steitz, Frank Westheimer, Chen Ning Yang, Antoni Zygmund
1979 Robert H. Burris, Elizabeth C. Crosby, Joseph Doob, Richard Feynman, Donald Ervin Knuth, Arthur Kornberg, Emmett N. Leith, Hermann F. Mark, Raymond D. Mindlin, Robert Noyce, Severo Ochoa, Earl R. Parker, Edward Mills Purcell, Simon Ramo, John H. Sinfelt, Lyman Spitzer, Earl Reece Stadtman, George Ledyard Stebbins, Paul Alfred Weiss, Victor Weisskopf
1976 Morris Cohen, Kurt Friedrichs, Peter Carl Goldmark, Samuel Abraham Goudsmit, Roger Charles Louis Guillemin, Herbert S. Gutowsky, Erwin Wilhelm Müller, Keith R. Porter, Efraim Racker, Frederick D. Rossini, Verner E. Suomi, Henry Taube, George Eugene Uhlenbeck, Hassler Whitney, Edward Osborne Wilson
1975 John Warner Backus, Manson Benedict, Hans Bethe, Wernher von Braun, Shiing-Shen Chern, George Dantzig, Hallowell Davis, Paul Gyorgy, Sterling Hendricks, Joseph O. Hirschfelder, William Hayward Pickering, Lewis Hastings Sarett, Frederick Terman, Orville Vogel, E. Bright Wilson
Et goung dem Charles de Gaulle drëms, d'Klengkréimerei vun de Parteien z'ëmgoen an d'politesch Onstabilitéit, déi di Véiert Republik besonnesch staark markéiert hat, am Kontext vum kale Krich, vun der Dekolonisatioun a vun der europäescher Integratioun z'iwwerwannen.
De Rapport konstatéiert, datt vun de ronn 30 Neuropsychiateren, déi zu Lëtzebuerg a fräier Praxis schaffen, zwéin dovu si Kanner- a Jugendpsychiateren, regional ouni Ausnam an de Stied Lëtzebuerg, Esch-Uelzecht an Ettelbréck verdeelt sinn.
Grundlagen und Leitlinien einer modernen gemeindepsychiatrischen Versorgung war den Numm vum Bilan, deen d'Zentralinstitut für seelische Gesundheit am Optrag vum Lëtzebuergesche Gesondheetsministère iwwer d'Situatioun vun der Psychiatrie zu Lëtzebuerg ausgeschafft hat, an am Juli 1992 publizéiert huet.
Et geet kloer aus dem Rapport eraus, datt den déizäitegen Hôpital Neuro-Psychiatrique a senge Strukturen komplett iwwerlieft war, an déi aner europäesch Länner fréi begraff haten, datt eng national psychiatresch Betreiung, sech op eng multidisziplinär Versuergung stäipe muss, déi iwwer dat ganzt Land verdeelt ass.
Am Ënnergrond hu se heemlech géint déi däitsch Besatzung geschafft, politesch Flüchtlingen a sougenannt "Wehrdienstverweigerer" iwwer d'Grenz bruecht an d'Lëtzebuerger Bevëlkerung mat patriotesche Fluchziedelen op deenen dacks de "Roude Léiw" oder d'Groussherzogin Charlotte ze gesi waren, opgemontert fir duerchzehalen.
Wéi an den Nopeschlänner och, waren d'Originnen, zemools déi ideologesch, vun deene verschiddene Resistenzler a Resistenzgruppen, ganz ënnerschiddlech: se gounge vun deenen, déi d'Nazi-Ideologie u sech bekämpfenswäert fonnt hunn, bis zu deenen, bei deenen d'Fräiheet vum Land an éischter Linn stoung.
Wann de Braquet d'Verhältnes 1 huet, dat heescht wann dat viischt Zännrad souvill Zänn huet wéi dat hënnescht, da leet de Vëlosfuerer bei all Pedallentour eng Streck zeréck, déi dem Ëmfang vu sengem hënneschte Rad entsprécht.
D'Stréimung ass wichteg fir datt d'Frell sech am Weier scho sou muss behuelen, wéi wa s'an enger Baach géif schwammen, fir datt s'eng staark Muskulatur opbaue kann, déi hir et méiglech mécht, sech sou séier wéi méiglech, no dem Aussetzen an eng natierlech Baach, un déi nei Situatioun unzepassen.
D'Längt an d'Breet vum Weier mussen op de Wasserzoufloss ofgestëmmt sinn, an zwar sou, datt eng gutt Duerchstréimung vum Weier garantéiert ass. Eng Stréimungsvitesse vun 1 m/s, wat dem Wäert vun enger Frellebaach an der Natur entsprécht, ass nëmmen z'erreeche wann de Weier sou vill wéi méiglech enger Baach gläicht.
De Kim Kirchen huet op der 15. Etapp als zweete geglänzt an ass duerno am Generalklassement exzellente 7. ginn, wat dat bescht Gesamtresultat vun engem Lëtzebuerger zanter dem Charly Gaul senger 3. Plaz beim Tour vun 1961 ass. De Fränk Schleck ass op déi ëmmer nach respektabel 17. Plaz am Generalklassement gefuer.
D'Haaptplaze vu Reims sinn d'Place Drouet-d'Erlon, wou een eng Konzentratioun vu Restaurantsen, Caféen a Geschäfter fënnt, am hirem Zentrum steet d'Fontaine Subé; d'Place Royale mat enger Statu vum Louis XV. an d'Place du Cardinal-Luçon virun der Kathedral mat enger Statu vum Jeanne d'Arc.
D'Energiequell vu Radiogalaxien ass e masseräicht schwaarzt Lach am Galaxiëkär, dat engersäits Matière opsaugt, awer och a senger Géigend ioniséiert Matière op Vitess vu bal Liichtvitess eropsetzt, Magnéitfelder ausléist an an de Matièrestralen auswërft.
Nodeem se laanscht oder duerch Tintigny, Jamoigne, Florenville, Chassepierre, Chiny, Herbeumont, Dohan, Bouillon, Poupehan, Frahan, Rochehaut, Nohan, a Vresse-sur-Semois gelaf ass, kënnt se bei Les Hautes-Rivières op d'belsch-franséisch Grenz fir duerno, 10 km méi spéit, zu Monthermé an d'Meuse ze lafen.
Zu de Kricher koum et duerch en dynastesche Konflikt ëm d'Kinnekräich Neapel, deen an engem europäesche Muechtkampf tëscht dem franséische Kinnekshaus Valois an den Habsburger eskaléiert ass. D'Kricher si 1559 mam Fridde vu Cateau-Cambrésis zugonschte vu Spuenien op en Enn gaangen.